OpenLLM-France/wikimedia huggingface dataset:
# Halterofília als Jocs Olímpics d'estiu de 1932

Halterofília als Jocs Olímpics d'estiu de 1932 :
| −60 kg | homes |
| −67.5 kg | homes |
| −75 kg | homes |
| −82.5 kg | homes |
| +82.5 kg | homes |
| < 1928 1936 > |||
Als Jocs Olímpics d'Estiu de 1932 celebrats a la ciutat de Los Angeles (Estats Units) es disputaren cinc proves d'halterofília, totes elles en categoria masculina, el dia 30 de juliol de 1932.

## Comitès participants

Un total de 28 halters de 8 nacions diferents prenen part als Jocs de Los Angeles:
| Alemanya (4) Argentina (1) Àustria (2) Dinamarca (1) | Estats Units (10) França (4)  Itàlia (4) Txecoslovàquia (2) |

## Resum de medalles

| Prova | Or | Plata | Bronze |
| Pes ploma – 60 kg detalls | Raymond Suvigny | Hans Wölpert | Anthony Terlazzo |
| Pes lleuger – 67.5 kg detalls | René Duverger | Hans Haas | Gastone Pierini |
| Pes mitjà – 75 kg detalls | Rudolf Ismayr | Carlo Galimberti | Karl Hipfinger |
| Pes semipesant – 82,5 kg detalls | Louis Hostin | Svend Olsen | Henry Duey |
| Pes pesant + 82,5 kg detalls | Jaroslav Skobla | Václav Pšenička | Josef Strassberger |

## Medaller

| Posició | País | | | | Total |
| 1 | França | 3 | 0 | 0 | 3 |
| 2 | Alemanya | 1 | 1 | 1 | 3 |
| 3 | Txecoslovàquia | 1 | 1 | 0 | 2 |
| 4 | Àustria | 0 | 1 | 1 | 2 |
| 4 | Itàlia | 0 | 1 | 1 | 2 |
| 6 | Dinamarca | 0 | 1 | 0 | 1 |
| 7 | Estats Units | 0 | 0 | 2 | 2 |

## Referències

* ↑ «Olympedia – Weightlifting at the 1932 Summer Olympics». [Consulta: 7 octubre 2024].
# Gonzalo Arias Bonet

Gonzalo Arias Bonet va ser un dels pioners en la no-violència a Espanya i un escriptor de llibres des de la seva visió no-violenta i cristiana.
Va néixer en una família de classe mitjana. Acabà la carrera de dret, però en estar més atret per la carrera diplomàtica, es va traslladar a París on va fer de traductor pel Ministeri d'Informació i per la UNESCO.
A París va descobrir el llibre L'action Nonviolente de Joseph Pyronnet que li va fer canviar la seva visió cristiana i el descobriment de la no-violència que el marcaren per a sempre. Es va posar a traduir el llibre de Pyronnet per tal de fer-ne una difusió a Espanya, però no l'acabà, ja que els exemples que posava el llibre eren en països formalment democràtics (Gandhi a l'Índia, M.L. King a EUA), però que no veia aplicables dins el règim dictatorial de Franco. Fou així com es va posar a escriure el seu primer llibre Los encartelados, novela programa, que publicà el març de 1968 a França i que repartí clandestinament. En la novel·la es presenta a Eusebio una persona que testimonialment es penja uns cartells al pit i a l'esquena en què es demana unes eleccions lliures en un país i en una situació ficticis, però que fàcilment concordaven amb l'Espanya franquista, Eusebio és detingut i sempre va donant raó de les seves accions: ser testimoni de la veritat. El mateix Gonzalo Arias farà realitat aquest personatge de ficció en ell mateix, el 20 d'octubre de 1968 a Madrid. Degut a això se'l detingué i se'l condemnà a set mesos de presó i a una multa de deu mil pessetes. Aquesta va ser la primera acció explícitament no-violenta que es dugué a terme a Espanya.
El 1971 va participar en una marxa de suport als objectors de consciència al servei militar, i el 1976 fent denúncia pública de les tortures policials. Va escriure diversos llibres per bastir d'una base teòrica el moviment no-violent. També realitzà diverses accions i escrits i durant més d'un parell de dècades sobre la problemàtica frontera entre Gibraltar i l'Estat espanyol.

## Obra literària

* Los encartelados. Novela programa. 1968
* La noviolencia ¿tentación o reto? 1973
* El proyecto político de la noviolencia. 1973
* Gibraltareños y gibraltarófagos con el ejército al fondo. 1975
* Operación Antiverja-79. Informe de una acción noviolenta. 1979
* El Antigolpe. 1982
* Gibraltarofagia y otros cuentos noviolentos. 1984
* El ejército incruento de mañana. Materiales para un debate sobre un nuevo modelo de defensa. 1995
* La historia ramificada.

## Bibliografia

* Lederach, John Paul. La Magrana. Els anomenats pacifistes: La no-violència a l'estat espanyol, 1983, p. 36-43.
# Malachov

Malachov és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1327.
# Creu de terme I de Gra

La Creu de terme I de Gra és una obra de Torrefeta i Florejacs (Segarra) inclosa a l'Inventari del Patrimoni Arquitectònic de Catalunya.

## Descripció

Petita creu de terme situada al peu de la Carretera de Tàrrega a Guissona, just a l'entrar al camí que va de Gra a Guissona. Te una base quadrada, el cos te quatre cares i culmina amb una creu de pedra. Te un alçada d'uns 2 metres

## Referències

* ↑ «Creu de terme I de Gra». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 juny 2021].
# Narcís Pla i Carreras

Narcís Pla i Carreras (Barcelona, 27 de maig de 1898 - 1984) fou un advocat i polític català, diputat a les Corts Espanyoles durant la restauració borbònica.
Era fill de Narcís Pla i Deniel, i de Rosa Carreras i Vilaró. Nebot de l'arquebisbe Enric Pla i Deniel. Regidor a l'Ajuntament de Barcelona i també diputat a Corts. Militant com el seu pare de la Lliga Regionalista, a les eleccions generals espanyoles de 1923 aconseguí l'escó del districte de Vilademuls.

## Referències

* ↑ Fitxa del Congrés dels Diputats
# Willow Springs

«Willow Springs» té aquests significats:
* Willow Springs (Illinois), localitat estatunidenca de l'estat d'Illinois
* Willow Springs (Missouri), localitat estatunidenca de l'estat de Missouri
# Halterofília als Jocs Olímpics d'estiu de 1928 - pes ploma

Halterofília als Jocs Olímpics d'estiu de 1928 :
| −60 kg | homes |
| −67.5 kg | homes |
| −75 kg | homes |
| −82.5 kg | homes |
| +82.5 kg | homes |
| < 1924 1932. > |||
La competició del pes ploma, amb un pes dels aixecadors inferior a 60 kg, va ser una de les cinc proves d'halterofília que es disputà durant els Jocs Olímpics d'Estiu de 1928 d'Amsterdam. La prova es disputà el 28 de juliol i hi van prendre part 21 aixecadors en representació de tretze nacions.

## Medallistes

| Or | Plata | Bronze |
| Franz Andrysek (AUT) | Pierino Gabetti (ITA) | Hans Wölpert (GER) |

## Resultats

| Pos. | Aixecador | Impuls | Impuls | Impuls | Arrancada | Arrancada | Arrancada | Dos temps | Dos temps | Dos temps | Total |
| Pos. | Aixecador | 1. | 2. | 3. | 1. | 2. | 3. | 1. | 2. | 3. | Total |
| 1 | Franz Andrysek (AUT) | 70 | X (75) | 77.5 | 85 | 90 | - | 115 | 120 | X (122.5) | 287.5 |
| 2 | Pierino Gabetti (ITA) | 72.5 | 77.5 | 80 | 82.5 | 85 | 90 | 107.5 | 112.5 | X (115) | 282.5 |
| 3 | Hans Wölpert (GER) | 87.5 | 92.5 | - | 77.5 | 82.5 | - | 107.5 | X (112.5) | X (112.5) | 282.5 |
| 4 | Giuseppe Conca (ITA) | 85 | 90 | 92.5 | 75 | 80 | - | 105 | - | X (112.5) | 277.5 |
| 5 | Arthur Reinmann (SUI) | 75 | 80 | 82.5 | 72.5 | 77.5 | 82.5 | 100 | 105 | 110 | 275 |
| 6 | Andreas Stadler (AUT) | 67.5 | 72.5 | X (75) | 80 | - | - | X (115) | X (115) | 115 | 267.5 |
| 7 | Henri Baudrand (FRA) | 72.5 | 77.5 | - | X (80) | 80 | - | 102.5 | X (107.5) | 107.5 | 265 |
| 8 | Josef Vacek (TCH) | 75 | X (80) | 80 | 75 | 80 | 82.5 | - | 100 | - | 262.5 |
| 8 | Cemal Erçman (TUR) | 80 | 85 | - | 67.5 | 75 | - | 95 | 100 | 102.5 | 262.5 |
| 10 | Henri Rivière (FRA) | 62.5 | 67.5 | 70 | 80 | 85 | - | 102.5 | 107.5 | X (112.5) | 260 |
| 11 | Ferdinand Renier (BEL) | 65 | 70 | 72.5 | X (77.5) | X (77.5) | 77.5 | 97.5 | 102.5 | 105 | 255 |
| 11 | Eugen Mühlberger (GER) | 70 | - | - | 80 | - | - | X (105) | 105 | X (110) | 255 |
| 11 | António Pereira (POR) | 65 | 70 | X (72.5) | 75 | X (80) | 80 | 100 | X (105) | 105 | 255 |
| 14 | Justin Tissot (SUI) | 65 | 70 | 72.5 | X (77.5) | 77.5 | - | 95 | 100 | - | 250 |
| 14 | Aleksander Kask (EST) | X (75) | 75 | - | - | 75 | - | - | 100 | - | 250 |
| 16 | Hendrik de Wolf (NED) | 67.5 | 72.5 | X (75) | 75 | - | - | X (100) | 100 | - | 247.5 |
| 16 | Albert Maes (BEL) | 72.5 | - | - | X (75) | X (75) | 75 | - | 100 | - | 247.5 |
| 18 | Alfred Baxter (GBR) | 67.5 | 72.5 | 75 | X (67.5) | 67.5 | - | 92.5 | 97.5 | - | 240 |
| 19 | Cornelis Compter (NED) | 70 | 75 | - | 70 | X (75) | X (75) | 92.5 | - | - | 237.5 |
| 20 | Alfred Hopkins (GBR) | 60 | X (65) | X (65) | 67.5 | 72.5 | - | X (90) | 95 | - | 227.5 |
| 21 | Casimiro Vega (ARG) | 60 | X (65) | X (65) | 67.5 | - | - | 90 | 95 | - | 222.5 |
# Habitatge al carrer de la Font, 5 (Vilafranca del Penedès)

Cal Noia és un edifici del municipi de Vilafranca del Penedès (Alt Penedès) inclòs en l'Inventari del Patrimoni Arquitectònic de Catalunya. La casa està situada en el recorregut històric del carrer de la Font, ja existent al segle xiii. És d'origen gòtic.

## Descripció

Edifici d'origen gòtic entre mitgeres, de planta baixa i dos pisos, amb coberta de teula àrab. Té arcs en diafragma i finestres gòtiques. Ha patit moltes reformes i restauracions.

## Referències

* 1 2 «Habitatge al carrer de la Font, 15». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2015].
# Creu de terme coberta (Gandesa)

La Creu de terme coberta és una obra gòtica de Gandesa (Terra Alta) inclosa a l'Inventari del Patrimoni Arquitectònic de Catalunya.

## Descripció

Creu de terme gòtica del segle xiii. De l'original de pedra queden les quatre columnes d'angles bisellats, el basament poligonal esglaonat, la base hexagonal. La creu és una rèplica de l'original.
La coberta superior és quadrada i presenta arcs apuntats, cornisa i acabament superior piramidal, revocat tot el conjunt.

## Història

La creu va ser desmuntada durant l'any 1933. Després de la Guerra Civil va ser substituïda per una creu de fusta. L'any 1990 es va desplaçar uns 80 metres a l'interior d'una rotonda. L'any 2014 es va encarregar a l'escultor Xavier Solé i Borràs una nova creu inspirada en la creu original.

## Referències

* 1 2 3 «Creu de terme coberta». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 juny 2020].
# Músculs pectorals

«Músculs pectorals» té aquests significats:
* Pectoral major
* Pectoral menor
# Imabetsu

Imabetsu (今別町; Imabetsu-machi) és un poble del Japó situat a la prefectura d'Aomori.

## Referències

* ↑ «Aomori (Japan): Prefecture, Cities, Towns and Villages - Population Statistics, Charts and Map» (en anglès).
# Maria Pilar Riba Font

Maria Pilar Riba Font (10 de maig de 1944) és una política andorrana. És membre del Partit Socialdemòcrata d'Andorra. Va assistir al Consell General d'Andorra, el parlament del Principat, del 2005 al 2011.

## Enllaços externs

* «http%3A%2F%2Fwww.consellgeneral.ad%2Fmicg%2Fwebconsell.nsf%2F0%2FDC8AD7A7723F065FC1257005004C909C Fitxa del Consell General».
# Hap Sharp

James "Hap" Sharp va ser un pilot de curses automobilístiques estatunidenc que va arribar a disputar curses de Fórmula 1.
Hap Sharp va néixer l'1 de gener del 1928 a Tulsa, Oklahoma, Estats Units i va morir el 7 de maig del 1993.

## A la F1

Va debutar a la vuitena i última cursa de la temporada 1961 (la dotzena temporada de la història) del campionat del món de la Fórmula 1, disputant el 8 d'octubre del 1961 el GP dels Estats Units al circuit de Watkins Glen.
Hap Sharp va participar en un total de sis proves puntuables pel campionat de la F1,disputades en quatre temporades diferents consecutives (1961 - 1964) aconseguint com a millor classificació un setè lloc i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1961 | 'Hap' Sharp | Cooper | Climax | MON | HOL | BEL | FRA | GBR | ALE | ITA | USA 10 | | | - | 0 |
| 1962 | 'Hap' Sharp | Cooper | Climax | HOL | MON | BEL | FRA | GBR | ALE | ITA | USA | SUD 11 | | - | 0 |
| 1963 | Reg Parnell Racing | Lotus | BRM | MON | BEL | HOL | FRA | GBR | ALE | ITA | USA Ret | MEX 7 | SUD | - | 0 |
| 1964 | Rob Walker Racing Team | Brabham | BRM | MON | HOL | BEL | FRA | GBR | ALE | AUT | ITA | USA NC | MEX 10 | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 6 | 0 | 0 | 0 | 0 | 0 |
# Habitatge al carrer Major, 25 (Caldes de Malavella)

L'habitatge unifamiliar situat al carrer Major, 25 de Caldes de Malavella (Selva) és una obra inclosa en l'Inventari del Patrimoni Arquitectònic de Catalunya.

## Descripció

Consta de planta baixa, pis i terrat. A la planta baixa hi ha una porta d'entrada que té a sobre una obertura ovalada amb una reixa de ferro forjat. A la part dreta hi ha una finestra en arc de mig punt, amb una llinda ornamentada per ceràmica vidriada de colors amb motius vegetals, un ampit de ceràmica vidriada de color verd i una reixa de ferro forjat. Al pis hi ha una triple obertura en arcs plans, però amb una ornamentació en ceràmica vidriada que forma a la part de la llinda un arc de mig punt, i formada per una porta central i una finestra a cada costat d'aquesta. Sobre de la triple obertura una petita cornisa esgraonada. A sobre hi ha uns petits respiralls. L'edifici queda coronat per un terrat amb una barana d'obra i ornamentat amb ceràmica vidriada de colors.

## Referències

* 1 2 3 4 5 «Major, 25». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 octubre 2014].
# Neoperla yentu

Neoperla yentu és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* 1 2 Cao & Bae, 2007. A: Cao, Ham & Bae. Description of three new species of Neoperla (Plecoptera: Perlidae) and a historical review of tropical Southeast Asian Perlidae. Zootaxa 1453:45.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)

## Bibliografia

* Stark & Sivec, 2008. Illiesia 4(3):42.

## Enllaços externs

* Encyclopedia of Life (anglès)
* BioLib (anglès)
# Xosé Cermeño

Xosé Cermeño Baraja (La Corunya, 1959) és un guionista, director i escriptorgallec. Començà col·laborant a la TVG el 1986 com a guionista d'O Mellor de Manuel Rivas. Fou el primer editor de la versió galega d'O Correo da Unesco

## Obra literària

* A meiga e a toupeira, 1983 (teatre)
* Ela chegou e dixo, 1984 (teatre)
* Almas perdidas, 1987 (teatre)
* Historia de Abbadón, 1991 (poemari)
* A cociña dos Vilas, 1993 (assaig)
* Ciencia de facer as camas, 1994 (narrativa)
* Os nervios da cabeza, 1994 (narrativa). Premi Cidade de Lugo

## Televisión

* Herminia da Ponte, 1989 (director)
* Roque das Goas, 1990 (director)
* Pratos combinados, 1995 (director i guionista)
* Avenida de América, 2002
# Imad al-Din Zengi

Imad al-Din Zengi és el nom dels següents personatges:
* Imad-ad-Din Zengi I (c. 1085 - 1146), atabeg de Mossul, Alep, Hama i Edessa i fundador de la dinastia dels zengites
* Imad-ad-Din Zengi II, emir de Sindjar i després d'Alep
# Maryan Hary

Maryan Hary (Le Mans, País del Loira, 27 de maig de 1980) és un ciclista francès, que fou professional entre 2003 i 2009.

## Palmarès

* 2002
** 1r a la París-Tours sub-23
** 1r a la Volta als Pirineus
* 2003
** Vencedor d'una etapa del Tour de l'Ain

### Resultats al Tour de França

* 2003. 130è de la classificació general
* 2004. Fora de temps (5a etapa)

### Resultats a la Volta a Espanya

* 2007. 139è de la classificació general
* 2008. No surt (5a etapa)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Harry, un amic que us estima

Harry, un amic que us estima (títol original en francès: Harry, un ami qui vous veut du bien) és una pel·lícula francesa dirigida per Dominik Moll estrenada el 2000. Va estar seleccionada oficialment al Festival Internacional de Cinema de Canes el 2000, i va aconseguir quatre premis César l'any següent: al millor director, al millor actor, al millor muntatge, i al millor so. L'any 2005 es va doblar al català.

## Argument

Michel, la seva dona Claire, i les seves tres filles són de vacances quan es paren per fer una pausa en una estació de servei. Allà, Michel és reconegut per Harry, un vell amic de l'institut que ha guardat en la memòria una notícia que havia redactat al diari de l'escola.
Harry s'acaba convidant a la casa de Michel acompanyat de Prune, la seva companya. Però el comportament de Harry és cada vegada més estrany.

## Repartiment

* Laurent Lucas: Michel
* Sergi López: Harry
* Mathilde Seigner: Claire
* Sophie Guillemin: Prune
* Liliane Rovère: mare de Michel
* Dominique Rozan: pare de Michel
* Michel Fau: Eric, germà de Michel
* Victoire de Koster: Jeanne
* Laurie Caminata: Sarah
* Lorena Caminata: Iris

## Premis i nominacions

* César 2001: va guanyar els premis al millor director (Dominik Moll), millor actor (Sergi López), millor muntatge, i millor so. Nominada en les categories de millor pel·lícula, millor música, millor actriu secundària, millor guió, i millor esperança femenina.
* Festival Internacional de Cinema de Canes 2000: nominada a la Palma d'Or.
* BAFTA 2001: nominada a millor pel·lícula de parla no anglesa.

## Referències

* 1 2 Fitxa de doblatge al català de la pel·lícula, a ElDoblatge
* ↑ Pel·lícules seleccionades al Festival de Canes 2000 (anglès) (francès) (castellà) (portuguès)
* ↑ Nominacions i premis de la pel·lícula (anglès)

## Enllaços externs

* Fitxa de la pel·lícula, a IMDb (anglès)
* Fitxa de la pel·lícula, a AllMovie (anglès)
* Fitxa de la pel·lícula, a FilmAffinity (castellà)
# Grimpa-soques de Stresemann

El grimpa-soques de Stresemann (Hylexetastes stresemanni) és una espècie d'ocell de la família dels furnàrids (Furnariidae) que habita els boscos de les terres baixes, de l'est del Perú, nord de Bolívia i oest amazònic del Brasil.
# Cosmati

Els Cosmati eren membres d'una família romana, de la qual set els seus membres són especialment recordats per les seves habilitats artístiques i arquitectòniques. Pertanyents a quatre generacions diferents que van viure entre els segles XII i XIII, famosos per les seves obres arquitectòniques i per les seves escultures, però especialment pels seus mosaics i les decoracions realitzades en les esglésies i altres llocs vinculats al món religiós o eclesiàstic. La seva fama i habilitat en el camp de mosaics fou tan gran que avui en dia es parla de cosmatesc per indicar l'estil i les tècniques utilitzades per aquests mestres i els seus imitadors.
Els següents són els noms d'aquests artistes:
* Lorenzo Cosmati (obres datables 1190-1210)
* Jacopo Cosmati (obres datables 1205-1210)
* Cosimo Cosmati (1210-1235)
* Luca Cosmati (1221-1240)
* Jacopo Cosmati (1213-1293)
* Deodato Cosmati (1225-1303)
* Giovanni Cosmati (1231 e 1235)

## Referències

* ↑ «Passeig de Gràcia, 85 – El mosaic del meu barri». [Consulta: 17 juliol 2019].
* ↑ «cosmatesco» (en espanyol europeu), 09-12-2015. [Consulta: 17 juliol 2019].
* ↑ «Cosmatesque» (en castellà), 21-04-2018. [Consulta: 17 juliol 2019].

## Enllaços externs

* COSMATI - Enciclopedia dell' Arte Medievale (italià)
# My Little Pony: The Movie (pel·lícula de 2017)

My Little Pony: The Movie (literalment en català: "El meu petit poni: pel·lícula") és una pel·lícula de dibuixos animats estatunidencocanadenca basada en la popular sèrie My Little Pony: Friendship Is Magic, creada per Lauren Faust. La pel·lícula es va estrenar a Nova York el 24 de setembre del 2017, i als cinemes dels EUA des del 6 d'octubre del mateix any.

## Referències

* ↑ Greaser, Marc. «'My Little Pony' Movie in the Works at Hasbro Studios (EXCLUSIVE)». Variety, 20-10-2014.
* ↑ «Animation movies to watch out for in 2017». The Daily Star, 03-01-2017. «My Little Pony: The Movie is a Canadian–American animated musical fantasy film produced and financed by Hasbro Studios' film label Allspark Pictures and animated through DHX Media.»
* ↑ Wolfe, Jennifer. «Lights, Camera, Action: The Cinematography of 'My Little Pony: The Movie'». Animation World Network, 04-10-2017.
* ↑ «The KS1075 Morning Show Wants To Send You To The Premiere of MY LITTLE PONY in NYC!!». KS107.5. Entercom. Arxivat de l'original el 19 setembre 2017.
* ↑ D'Alessandro, Anthony. «'My Little Pony' Trots Up To October 2017; 'Cafe Society' Changes To Platform Release». Deadline, 27-04-2016.
* ↑ «Movie Review: My Little Pony: The Movie». Catholic News Service, 06-10-2017. «Còpia arxivada». Arxivat de l'original el 2021-10-24. [Consulta: 24 octubre 2021].
# Władysław Grabski

Władysław Dominik Grabski (1874-1938) va ser un polític polonès, primer ministre del seu país en 2 ocasions: 1920, i entre el 1923 i el 1925. Ell va proposar la reforma monetària de la Segona República Polonesa. El seu germà Stanisław Grabski era també economista i polític.
Grabski va néixer en Borovo (part de Gmina Bielawy), llavors pertanyent a l'Imperi Rus. Va estudiar Ciències Polítiques a París i història en la Universitat de Sorbonne.
# Imassi

Imassi (en rus: Имасы) és un poble del krai de Perm, a Rússia, que forma part del raion de Gaini. En el cens del 2010 tenia 143 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 26 agost 2023].
# Massís de Teno

El Massís de Teno, nom oficial en castellà: Macizo de Teno; és una de les tres formacions rocoses (paleoilles) que van donar origen a Tenerife (Canàries, Espanya). Es troba a la part nord-occidental de l'illa, entre els municipis de Santiago del Teide, Los Silos, El Tanque i Buenavista del Norte.

## Descripció

El relleu volcànic, sorgit entre fa 5 o 7 milions d'anys, està solcat per profunds barrancs i acaba bruscament al mar, en una zona coneguda com a Acantilado de los Gigantes, una sèrie d'alts precipicis que es desplomen sobre el mar arribant fins i tot als 500 metres de desnivell. Al massís es troben masos com Masca, Teno Alto, Los Carrizales, El Palmar, Las Portelas i Las Lagunetas en els quals encara es mantenen les antigues tradicions agrícoles de Canàries.
El parc rural de Teno té 8063 hectàrees i a dins es troben importants monuments basàltics, així com una important representació de la flora canària de gairebé tots els seus microclimes. La gran diversitat i riquesa florística es compon a més d'alguns endemismes exclusius del parc. A les zones conegudes com a Monte del Agua i Laderas del Baracán es troben boscos de laurisilva, vegetació exclusiva de la Macaronèsia. A les zones costaneres abunden les Euphorbia balsamifera i Euphorbia canariensis.
La Punta de Teno és l'extrem més occidental de Tenerife. És una zona d'importants recursos marins així com una de les millors zones de l'arxipèlag per practicar submarinisme. La Unió Europea va declarar el Massís de Teno com a zona especial per a la protecció i conservació de les aus, ja que en aquest massís habiten importants colònies de coloms canaris cuafosc i coloms canaris cuablanc, esparvers comuns, canaris, àguiles pescadores, àguiles calçades comunes, xoriguers comuns i falcons berbers. A la zona es troben restes arqueològiques d'assentaments guanxes el que demostra que aquesta zona ha estat habitada des de la més remota antiguitat.

## Vegeu també

* Parc rural de Teno
* Punta de Teno
* Far de Punta de Teno
* Menceyato de Daute

## Enllaços externs

* Flora silvestre de Teno
* Flora de la Finca de Bolico al Parc Rural de Teno